**Grundlag for Aldrig mere en Krystalnat i Aarhus d. 9. nov. 2024**

Vi mindes med afsky og væmmelse startskuddet for nazisternes pogromer og udryddelse af jøder d. 9/11 1938, også kaldet Krystalnatten. Vi bruger årsdagen til at tage afstand fra racisme, sexisme og ekstrem nationalisme, som vi i stigende grad ser både herhjemme og i Europa. Vi tager afstand fra de fundamentalistiske ideologier, som lige nu ligger bag det folkemord, der foregår mod den palæstinensiske civilbefolkning.

Vi tænder faklerne i solidaritet med alle undertrykte folk, og vi insisterer på en mangfoldig, tolerant og fredelig verden!

Aldrig mere en Krystalnat!

Aldrig mere folkemord - nej til forfølgelse af etniske, religiøse og seksuelle minoriteter!

Stå sammen mod alle former for racisme og diskrimination!

Stå sammen mod anti-semitisme og islamofobi!

Stå sammen mod fascismen - stop normalisering af den yderste højrefløj – racisme og fascisme er gift for vores demokrati og menneskerettigheder!